Fostul tenismen Ion Țiriac împlinește peste două luni 85 de ani și este unul dintre cei mai bogați români din toate timpurile, având o avere impresionantă, evaluată la peste două miliarde de dolari.
Ion Țiriac continuă să se implice și în sportul românesc, el exprimându-și opinia negativă referitoare la numărul mare de străini care populează campionatele din România.
"Fără să fiu megaloman, fără să fiu naționalist sau extra patriot, tare mi-ar conveni să se facă o lege în România. O lege care să spună că 80 la sută dintre jucătorii cluburilor trebuie să fie români. Și-atunci, spun eu, vom avea și-o națională ceva mai bună.
Și antrenori români. Nu turci, nu germani, români să fie antrenorii. Domnule Ioanițoaia, puteți să credeți că eu caut antrenor pentru "bătrânii mei" - că așa le spun eu hocheiștilor de 12-13 ani pe care-i am - dar nu găsesc?! Nu există antrenor în țară pentru ei", a explicat Ion Țiriac la emisiunea "Prietenii lui Ovidiu", conform Gsp.ro.